Hej Ænder. Jeg er i den lykkelige situation at være gravid og har termin i morgen, 13/6. Over den sidste måned er min søns vækst dalen en smule og han ligger nu 1% under normalen for nyfødte drenge. Derfor skal jeg i morgen undersøges og det skal besluttes om fødslen skal sættes i gang. I sig selv er det ikke det store chok for min krop da min livmoderhald har været væk i et par uger, så jeg må siges at være klar til at føde. Men jeg er stadig lidt nervøs ved tanken og kunne godt tænke mig at høre jeres erfaringer med igangsætning. For/imod og måske lidt om jeres førløb efter igangsætningen. Og så selvfølgelig hvordan i blev sat i gang. Håber i vil dele  Mvh. Julie
stort tillykke med du snart skal være mor. jeg blev sat igang da jeg var gravid 2 gang pga for lidt fostervand 10 dage over termin. de kunne tage vandet lige efter beslutningen var taget og kort tid efter startede veerne. De er meget obs når de igangsætter, da der statistisk set er størrer sandsynlighed for det ender med komplikationer / kejsersnit. til min fødsel skulle der være en fødselslæge tilstede udover JM for at sikre at barnet var ok.(altså kun de sidste 10 minutter / da barnet kom ud) Jeg havde en drømmefødsel 6 timer tog det ialt, kun i de sidste ca 1½-2 timer forbandende jeg det hele fordi veerne gjorde såååååååååå nas. men det havde ikke noget med igangsættelsen at gøre. Ved ikke om det går lige så nemt hvis man bliver sat i gang som 1 gangs, men er sikker på der er andre herinde som har prøvet det og kan fortælle yderligere. held og lykke med det 
Blev også sat helt igang med den første ved at de tog vandet. Havde haft sivende fostervand i 12 timer inden dog uden særlig mærkbare veer og så tog de vandet kl 14.30. Kl 17.42 var han ude uden problemer. Selvfølgelig gør det ondt, men gør det glædeligt igen!!
Når du allerede er fødselsmoden, så forløber en igangsættelse oftest uden komplikationer. Så det kommer da til at gå så fint. Min fødsel blev sat i gang i uge 42, og jeg var desværre overhovedet ikke fødselsmoden. Jeg var lukket som en østers med fuld livmoderhals. Min fødsel endte i akut kejsersnit, pga. komplikationer som følge af igangsættelsen. Jeg kunne ikke tåle medicinen, og min dreng blev voldsomt syg. Det hele endte altså lykkeligt alligevel    Men jeg må ikke blive sat i gang næste gang, jo, men kun hvis det er muligt at tage vandet - ingen medicin. Men hvis jeg ikke er fødselsmoden, når jeg er langt overtids, så skal jeg have taget et planlagt kejsersnit. Ærgeligt. Men safty first 
Jeg blev sat igang 1½ uge før termin, fordi jeg led af graviditetskløe med forhøjede levertal. Jeg var så generet af det, at fødslen simpelthen for mig stod som midlet til at slippe ud af kløe-helvedet og derfor var jeg MEGET motiveret for at få det overstået. Jeg fik noget pille om morgenen - og tog derpå hjem uden at mærke videre til noget. Sidst på eftermiddagen kom jeg til kontrol, hvor de konstaterede at der var aktivitet (ikke noget, jeg bemærkede). Så tror jeg de sprang direkte til at tage vandet. SÅ begyndte jeg umiddelbart efter at kunne mærke veer (mega-nas hen over lænden) og fik lov at gå rundt på hospitalet og tror jeg havnede på en fødestue kl. 21. Og fik vist ve-drop herfra. Ved 23-tiden fik jeg epidural og faldt herefter i søvn (kæmpe søvnunderskud pga. kløen) - blev vækket med mellemrum af jordemoderen der ville vide, om jeg følte pressetrang - og anede jo egentlig ikke, hvad hun spurgte til. Kl. henad 04 synes de jeg havde åbnet mig passende og mente at der var behov for at jeg kunne mærke lidt mere af hvad der foregik, så de tog epiduralen fra mig - og så begynder det jo at gøre pænt ondt igen. Mine veer var meget hyppige, men ikke kraftige/lange nok så der blev skruet godt op for vedroppet - uden videre forbedring - og henad 7 var jeg godt træt af være i fødsel, så jeg fik lov at presse med alt hvad jeg havde af kræfter, uanset veerne måske ikke helt var til det -og så var han ude på 3 store pres. Hurra for rytter-mave-musklerne, siger jeg bare! Min krop var ikke 'moden' da jeg blev sat igang -og efter en måneds tid med måske 1-2 timers søvn i døgnet, var der bestemt ikke overskud heller (min krop gik så meget i 'dvale' da jeg ku sove pga. epiduralen, at de kom og spurgte lidt bekymret til min langsomme puls), men fødslen var for så vidt udramatisk. I bagklogskaben ville jeg nok gerne have beholdt min epidural et par timer mere - det er hårdt at have rigtig mange veer som man ikke kan 'bruge' til noget. MH Nana
Mange tak for jeres svar. Har været til undersøgelse i dag og det er netop blevet besluttet at jeg skal sættes i gang i morgen tidlig kl 8.15. Håber alt forløber som det skal og glæder mig til at møde min søn!
Held og lykke med fødslen  Jeg blev selv sat igang 15 dage over tid, pga. "for lidt" fostervand. Det gik rimelig nemt. Jeg blev sat igang 2 gange med 6 timers mellemrum (stikpiller), da der intet skete ved første pille. Nogle timer efter 2. forsøg gik vandet, og jeg havde veer med 5 minutters mellemrum til start, så vi måtte afsted til hospitalet med det samme. Og lige knap 5,5 timer senere havde jeg født. Jeg fik akupunktur som smertelindring og akupunktur til at gøre presseveerne kraftigere, da de slet ikke var kraftige (eller lange) nok til at få baby ud. Akupunkturen var ret så effektiv til veerne.
sat igang 3 gange på forskellig "måde".. 1 gang for en del år siden da vores søn desværre var død i min mave, der var jeg ikke klar overhoved og lå med ve drop (og epidural hele dagen) tog 13-14 timer før han var født.. men jo egentlig ok tid for 1 gangs der ikke var "klar".. 2 gang gik mit vand men der kom ingen veer(og var lukket med ca 2 cm livmoderhals), så fik lagt piller op morgen og sen eftermiddag, kl 4 om natten kom veerne (ellers skulle jeg have været indlagt med ve drop næste morgen.. fra veerne startede gik der 5,5 time så var hun ude (og de 1,5 time var presse veer hvor hun til sidst blev taget med kop) 3 gang her for 3 uger siden fik jeg lov at blive sat igang pga de tidigere gange, denne gang var livmoderhalsen væk og jeg var knapt 2 cm åben, så der tog de vandet i stedet for medicin.. fik taget vandet kl 9 og sendt ud og gå.. 3 timer senere da jeg var kommet tilbage og på fødegang havde jeg kun åbnet mig knapt 1 cm mere og veerne var svage.. så det blev besluttet at ligge ve drop og epidural.. åh hvor skønt at kunne gemme kræfterne til at presse (hvilket jeg næsten ikke kunne under 2 fødsel).. Kl 15.45 var jeg 6 cm.. og forventede der ville gå en del timer endnu.. blev sendt på toilet og tisse pga epidural, kom tilbage og lå på siden, jordmoderen gik lige ud efter nogle ting og pludseligt gør det bare mega ondt, følte min krop blev flået i stykker.. jordmoder kommer ind og jeg får endnu en smertefuld ve, hun spørger om jeg vil have lattergas og siger så ja hvad som helst for kan ikke klare det (og regnede jo med flere timer endnu, jeg siger så at det føles som om baby vil ud, NU men at det jo ikke kan passe for jeg er jo kun 6 cm og hun siger hun hellere må tjekke.. Jordmoderen griner og siger, det er du så ikke, du er helt åben og baby står lige her helt nede, bare pres næste gang, så de sidste 4 cm røg lige på 20 min (gudskelov for min epidural).. 16 min og 5 presseveer senere var hun ude  Håber du kunne bruge det og held og lykke med fødslen